**ບົດສຳພາດ**

**ທ່ານ ນາງ ບົວສອນ ໄຊຍະໄຊ ຮອງປະທານສະຫະພັນແມ່ຍິງແຂວງຫຼວງພະບາງ.**

ຜ່ານການເຂົ້າຮ່ວມຝຶກອົບຮົມ ພາວະການເປັນຜູ້ນຳ ຄັ້ງວັນທີ 17-19 ກໍລະກົດ 2017 ໃນຄັ້ງນີ້ ຂ້າພະເຈົ້າຮູ້ສຶກພາກພູມໃຈເປັນພິເສດ ເພາະຜ່ານມາບໍ່ມີໂອກາດໄດ້ເຂົ້າຮ່ວມຝຶກອົບຮົມ. ຊຸດນີ້ເປັນຄັ້ງທຳອິດ ທີ່ໄດ້ຮຽນຮູ້ ທາງດ້ານທິດສະດີ ແລະ ຍົກໃຫ້ພຶດຕິກຳຕົວຈິງໃນການເປັນຜູ້ນຳທີ່ດີ ຈະຄວນເຮັດແນວໃດ?

ໃນໄລຍະຜ່ານມາຕົນເອງກໍ່ຄິດວ່າຕົນເອງເຮັດຖືກຕ້ອງ ແລະ ນຳມາຈັດຕັ້ງປະຕິບັດກັບໜ້າທີ່ວຽກງານ ຕາມຄວາມຮັບຜິດຊອບ ທີ່ຂັ້ນເທິງມອບໝາຍໃຫ້ເປັນແຕ່ລະໄລຍະ. ແຕ່ມາສົມທຽບໃສ່ບົດຮຽນໃນຄັ້ງນີ້ຍັງມີ ຫລາຍອັນຈະໄດ້ປັບປຸງຕົວເອງຄືນເປັນຕົ້ນ:

1. ການຮັບຮູ້ ແລະ ການພັດທະນາຕົນເອງ.
2. ແນວຄວາມຄິດສ້າງສັນໃນການປະຕິບັດວຽກງານ.
3. ຄ່ານິຍົມ ແລະ ຈັນຍາບັນ.
4. ການສ້າງທິມງານໃຫ້ມີປະສິດທິພາບ.

**ທັງໝົດນີ້ແມ່ນຕິດພັນກັບ ການປະຕິບັດໜ້າທີ່ວຽກງານຕົວຈິງຂອງພະນັກງານ.**

* ຈະນຳເອົາບົດຮຽນດັ່ງກ່າວນີ້ ໄປໝູນໃຊ້ເຂົ້າໃນຊີວິດປະຈຳວັນ.
* ຈະນຳເອົາເນື້ອໃນ ໄປເຜີຍແຜ່ໃຫ້ແກ່ພະນັກງານຢູ່ໃນຄວາມຮັບຜິດຊອບ ແລະ ບ່ອນທີ່ມີ ເງື່ອນໄຂ.
* ເພາະວ່າເນື້ອໃນເອກະສານ ເໝາະສົມກັບພະນັກງານວິຊາການ ເພື່ອກ້າວໄປເປັນຜູ້ນຳໃນ ອະນາຄົດ.

**(ຂໍຂອບໃຈ)**